CELEX: C2007/042/41
Language: da
Date: 2007-02-24 00:00:00
Title: Sag T-365/06: Sag anlagt den 1. december 2006 — Bateaux Mouches mod KHIM — Castanet (Bateaux Mouches)

24.2.2007   
            
            
               DA
            
            
               Den Europæiske Unions Tidende
            
            
               C 42/23
            
         Sag anlagt den 1. december 2006 — Bateaux Mouches mod KHIM — Castanet (Bateaux Mouches)
   (Sag T-365/06)
   (2007/C 42/41)
   Stævningen er affattet på fransk
   Parter
   
      Sagsøger: SA Compagnie des Bateaux Mouches (Paris, Frankrig) (ved advokat D. de Leusse)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Jean-Noël Castanet (Paris, Frankrig)
   Sagsøgerens påstande
   
               —
            
            
               Den af selskabet Compagnie des Bateaux Mouches anlagte sag antages til realitetsbehandling.
            
         
               —
            
            
               Afgørelse truffet den 7. september 2006 af Første Appelkammer ved Kontoret for Harmonisering i det Indre Marked (sag R 1172/2005-1, Castanet mod Compagnie des Bateaux Mouches) annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Det registrerede EF-varemærke, der begæres erklæret ugyldigt: Ordmærket »Bateaux Mouches« for tjenesteydelser i klasse 39, 41 og 42 — EF-varemærke nr. 1 336 122
   
      Indehaver af EF-varemærket: SA Compagnie des Bateaux Mouches
   
      Indgiveren af begæringen om, at EF-varemærket erklæres ugyldigt: Jean-Noël Castanet
   
      Annullationsafdelingens afgørelse: Afslag på begæringen om ugyldighed
   
      Appelkammerets afgørelse: Annullationsafdelingens afgørelse annulleret
   
      Søgsmålsgrunde: Tilsidesættelse af artikel 7, stk. 1, litra b), i Rådets forordning (EF) nr. 40/94 (1) med den begrundelse, at den anfægtede afgørelse med urette har anset sagsøgerens varemærke for at være beskrivende og mangle fornødent særpræg, og idet den har fastslået, at sagsøgeren ikke har bevist, at dennes varemærke ved brug har opnået særpræg for de omhandlede tjenesteydelser
   
      (1)  Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).